Α.Π.Ο. Ήφαιστος Περιστερίου

Ο Αθλητικός Ποδοσφαιρικός Όμιλος Ήφαιστος Περιστερίου είναι ερασιτεχνικός ποδοσφαιρικός σύλλογος που εδρεύει στο Περιστέρι Αττικής. Ιδρύθηκε το 1947 και έχει χρώματα κόκκινο και λευκό και έμβλημα τον πυρσό. Διαθέτει τμήματα ποδοσφαίρου ανδρών και γυναικών και αμφότερα έχουν λάβει μέρος στις εθνικές κατηγορίες. Έδρα των τμημάτων του αποτελεί το ΕΑΚ Ηφαίστου, όπου και αγωνίζονται.

 Ο Α.Π.Ο. Ήφαιστος Περιστερίου ιδρύθηκε το 1947 από τους Ιωάννη Αγαπίου, Σπυρίδωνα Γαβριελάτο, Νικόλαο Σατραζανίδη, Γεώργιο Ζαχαρόπουλο, Αγκόπ, Αναστάσιο Τσαρικτζιάν και Ιωάννη Βορώβο.Από τη σεζόν 1949-50 αγωνιζόταν σαν ανεπίσημο σωματείο στη Δόκιμη κατηγορία που διοργάνωνε η Ε.Π.Σ. Αθηνών. Το 1954 αναγνωρίστηκε επίσημα από την Ε.Π.Ο. με αύξοντα Αριθμό Μητρώου Ε.Π.Ο. 510 και σαν επίσημο σωματείο πλέον ξεκίνησε την αγωνιστική του δράση από την Γ΄ κατηγορία της Ε.Π.Σ. Αθηνών. Στη συνέχεια ανέβαινε σταδιακά τις κατηγορίες και τη σεζόν 1968-69 τερμάτισε στην 3η θέση του 1ου ομίλου της Β΄ κατηγορίας κερδίζοντας την άνοδο στην Α΄ κατηγορία. Έκτοτε αγωνίστηκε σταθερά στην Α΄ κατηγορία και τη σεζόν 1981-82 αναδείχθηκε πρωταθλητής του 2ου ομίλου, νικώντας σε αγώνα κατάταξης την ισόβαθμη Δόξα Βύρωνα με 1-0 στο γήπεδο της Λεωφόρου στις 6 Ιουνίου 1982 και κέρδισε την άνοδο για πρώτη φορά στα εθνικά πρωταθλήματα και συγκεκριμένα στην Εθνική Ερασιτεχνική, την 4η τη τάξει κατηγορία. Στην Εθνική Ερασιτεχνική κατηγορία αγωνίστηκε για 5 σεζόν, από τη σεζόν 1982-83 έως τη σεζόν 1986-87. Ενδιάμεσα πανηγύρισε την κατάκτηση του Κυπέλλου Ε.Π.Σ. Αθηνών της σεζόν 1984-85, νικώντας με 3-1 τον Γ.Σ. Ηλιούπολης στον τελικό στο στάδιο της Καλλιθέας στις 3 Απριλίου 1985.Τη σεζόν 1989-90 αναδείχθηκε πρωταθλητής στον 1ο όμιλο του Αθηναϊκού πρωταθλήματος και κέρδισε την άνοδο στην Δ΄ Εθνική, όπου αγωνίστηκε για μια τριετία και πιο συγκεκριμένα τις σεζόν 1990-91, 1991-92 και 1992-93, όποτε και υποβιβάστηκε. Τα επόμενα χρόνια έως και σήμερα η αγωνιστική του παρουσία περιορίστηκε στην Α΄ κατηγορία της Ε.Π.Σ. Αθηνών. Τη σεζόν 2009-10 αναδείχτηκε Υπερπρωταθλητής Ε.Π.Σ. Αθηνών νικώντας με 4-0 τον Α.Ο. Περιστερίου στο Δημοτικό Στάδιο Περιστερίου και προβιβάστηκε στην Δ΄ Εθνική που αγωνίστηκε τη σεζόν 2010-11, όποτε και υποβιβάστηκε. Την επόμενη χρονιά βίωσε άλλον έναν υποβιβασμό από την Α΄ στην Β΄ ΕΠΣΑ, όπου τη σεζόν 2012-13 κατέκτησε το πρωτάθλημα στον 2ο όμιλο και επέστρεψε αμέσως στην Α΄ κατηγορία. Την φανέλα του Ηφαίστου Περιστερίου έχουν φορέσει ποδοσφαιριστές με πλούσια καριέρα μεταξύ των οποίων ο Γιάννης Τομαράς, ο Γιώργος Ρυμικής κ.α. Η αγωνιστική πορεία διαχρονικά 1982-83: Εθνική Ερασιτεχνική Κατηγορία (2ος όμιλος από πέντε): 11η θέση, 39 β. 60-31 γκολ. 1983-84: Εθνική Ερασιτεχνική Κατηγορία (Α΄ Όμιλος από επτά): 8η θέση, 39 β. 57-40 γκολ. 1984-85: Εθνική Ερασιτεχνική Κατηγορία (Β΄ Όμιλος από επτά): 3η θέση, 50 β. 64-26 γκολ. 1985-86: Εθνική Ερασιτεχνική Κατηγορία (Β΄ Όμιλος από επτά): 11η θέση, 36 β. 45-51 γκολ. 1986-87: Εθνική Ερασιτεχνική Κατηγορία (Β΄ Όμιλος από επτά): 13η θέση, 30 β. 32-41 γκολ. Υποβιβάστηκε. 1990-91: Δ΄ Εθνική (6ος όμιλος από 10): 14η θέση, 44 β. 69-50 γκολ. 1991-92: Δ΄ Εθνική (3ος όμιλος από 12): 11η θέση, 36 β. 39-34 γκολ. 1992-93: Δ΄ Εθνική (3ος όμιλος από 12): 17η θέση, 44 β. 46-57 γκολ. Υποβιβάστηκε. 2010-11: Δ΄ Εθνική (8ος όμιλος από 10): 12η θέση, 31 β. 23-31 γκολ. Υποβιβάστηκε. Το γυναικείο τμήμα ποδοσφαίρου του Συλλόγου ιδρύθηκε το 1981. Έχει αγωνιστεί πολλές σεζόν στην Α΄ Εθνική, στην οποία ήταν τριταθλητής το 2000, το 2005 και το 2006. Επίσης, έχει φτάσει δυο φορές στον τελικό του Κυπέλλου Ελλάδος, το 2000 και 2001. Το 2010-11, έπειτα από αναδιάρθρωση των κατηγοριών, αγωνίζεται στη Γ΄ Εθνική. Φιναλίστ Κυπέλλου Ελλάδος: 2000 Αλμυρός Βόλου: Γ.Ο. Ολυμπιάδα 96 Θεσσαλονίκης - Ήφαιστος Περ.: 2-0. 2001 Καρδίτσα: Α.Ο. Καβάλα 86 - Ήφαιστος Περ.: 3-1 (στην παράταση, κανονικός αγώνας 1-1). Παρουσίες στην Α΄ Εθνική 2000: 3η θέση 2001: 4η θέση (Νότιος όμιλος) 2002: 6η θέση 2003: 2004: 2005: 3η θέση 2006: 3η θέση 2007: 2η θέση (Νότιος όμιλος) 2008: 4η θέση 2009: 9η θέση (Νότιος όμιλος) 2010: 9η θέση (Νότιος όμιλος), υποβιβάστηκε Ανδρική ομάδα Άνοδοι στην Εθνική Ερασιτεχνική Κατηγορία: 1982, 1992. Υπερπρωταθλητής ΕΠΣ Αθήνας: 2010, άνοδος στη Δ΄ Εθνική. Κύπελλο ΕΠΣ Αθήνας: 1985. Γυναικεία ομάδα Φιναλίστ Κυπέλλου Ελλάδος: 2000, 2001 Πρωταθλήτρια Β΄ κατηγορίας: 1994 Τριταθλήτρια Α΄ Εθνικής: 2000, 2005, 2006. Ιστοσελίδα [1] ΕΠΣΑFacebook : Ηφαιστος Περιστερίου e-mail hfaistos.peristeriou@yahoo.gr